Naupaktija
Naupaktija, tj. Naupaktijska pesma (, Naupaktia), naslov je jedne izgubljne starogrčke epske pesme, koja je, kao i hesiodski Katalog žena, opevala znamenite žene, a nastala je u Naupaktu, gradu u Korintskom zalivu. Nastala je možda u 5. veku pne., a autor joj nije utvrđen sa sigurnoću; prema Pausaniji, većina pisaca držala je da je Naupaktiju napisao "neki Milećanin", a Haron iz Lampsaka (koji je živeo u doba persijskih ratova) njenim je autorom smatrao Karkina iz Naupakta:

Epsku pesmu, koju Heleni zovu Naupaktija, mnogi pripisuju pesniku iz Mileta, dok Haron, Pitov sin, tvrdi da ju je napisao Karkin iz Naupakta. I ja sam se priklonio mišljenju čoveka iz Lampsaka, jer koji bi razlog bio da se epskoj pesmi o ženama, čiji je tvorac pesnik iz Mileta, da ime Naupaktija.

Neki naučnici misle da bi taj "pesnik iz Mileta" mogao biti Kerkop Milećanin, kome se pripisuje i pesma Egimije, koja je pevala o dorskom heroju Egimiju, koji se borio protiv Lapita.

Nije poznato kolikog je opsega ova pesma bila. Današnja kritička izdanja sadrže samo deset redaka Naupaktije, koji uglavnom ukazuju na to da je opevala genealogiju heroja i po tome nalikovana Katalogu žena, koji se u antici pripisivao Hesiodu. Više od polovine sačuvanih fragmenata odnosi se na mit o Argonautima, i zato se često navodi u sholijama uz Apolonijev ep Doživljaji Argonauta, gde se iz nje navode pojedina mesta kao varijante mitoloških detalja kod Apolonija.

Reference

Literatura 
 

 
 

Grčka književnost